मैकिंजी ने अपनी वेबसाइट पर एक पोस्ट डाली है जिससे पता चलता है कि क्रियान्वयन कार्याधिकारी क्या काम करते हैं। अपने दैनिक कामकाज का विवरण देते हुए क्रियान्वयन सलाहकार ने कहा कि एक अस्पताल की परियोजना में उन्होंने ऑपरेटिंग रूम के सफाईकर्मियों के साथ सफाई भी की क्योंकि वह यह समझना चाहते थे कि वे अपना काम कैसे करते हैं। उन्होंने यह समझा कि कमरों को कैसे रोगाणुमुक्त किया जाएगा और कैसे अगले ऑपरेशन के लिए तैयार किया जाएगा। फिर दिन में वह बोर्डरूम में एक कोचिंग सत्र के लिए अस्पताल के प्रबंधन से मिले।